section_heading: Etnografija
paragraph_text: Sličan oblik braka kakav nalazimo kod Čipeva prisutan je i kod Bantu plemena Chiga iz zapadne Ugande, a i kod Fidžijanaca i na otoku Nova Kaledonija. Imovina i položaji nasljeđuju se u samom rodu, pa je isto tako i zabranjena ženidba unutar roda. A. R. Radcliffe-Brown u svojoj Strukturi i Funkciji objašnjava kako je najpoželjniji brak između unakrsnih rođaka, među kojima vlada običaj tjeranja 'šege'. Prilikom susreta muškaraca i ujakovih sinova i kćeri potrebo je zbunjivati rođake, pa i govoriti najvulgarnije stvari. Prema njihovom shvaćanju, nepristojno je i neotesano, ako se prilikom susreta unakrsni rođaci ne šale, takvo što nije korektno vladanje.